Diari Oficial de la Generalitat Valenciana


Sumari del DOGV 3703, del 07-03-2000 (2000/1706)

RESOLUCIÓ d’1 de març de 2000, del Rectorat de la Universitat Jaume I, per la qual es convoca una oferta pública per a la selecció d’un tècnic superior d’Investigació d’aquest organisme, amb contracte laboral temporal per obra o servei, a temps parcial (projecte subscrit amb CYCIT).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3703

Data del DOGV
:   07-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1706


Data del document
:   01-03-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat
    * personal d'investigació

RESOLUCIÓ d'1 de març de 2000, del Rectorat de la Universitat Jaume I, per la qual es convoca una oferta pública per a la selecció d'un tècnic superior d'Investigació d'aquest organisme, amb contracte laboral temporal per obra o servei, a temps parcial (projecte subscrit amb CYCIT). [2000/X1706]
  
D'acord amb el que preveu l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les atribucions que li confereix l'article 18, en relació amb l'article 3.e) de la Llei de Reforma Universitària, convoca una oferta pública d'una plaça de tècnic superior d'Investigació d'acord amb les bases següents:
  
1. Denominació del lloc de treball
  
Tècnic superior d'Investigació.
  
2. Retribució íntegra
  
La retribució íntegra mensual, inclosa la part proporcional de les pagues extres, serà de 112.490 pessetes, en concepte de sou base.
  
3. Objecte i període
  
Gestió de l'aplicació del mètode de la valoració contingent en el cas del disseny de productes ecològics dins del marc del projecte d'investigació CICYT de referència TAP1999-0608: «Disseny de mobles més respectuosos amb el medi ambient».
  
La durada del contracte es preveu d'1 mes.
  
4. Jornada de treball
  
20 hores setmanals (a temps parcial).
  
5. Requisits dels aspirants
  
Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals celebrats per a la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el tractat constitutiu de la Comunitat Europea.
  
Tenir fets els 18 anys i no haver arribat a l'edat de jubilació.
  
Estar en possessió del títol d'enginyer/a, llicenciat/ada, arquitecte/a o equivalent.
  
No patir malaltia ni estar afectat per limitació física o psíquica que siga incompatible amb l'exercici de les funcions corresponents.
  
No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques.
  
Aquests requisits s'han de posseir el dia de l'acabament del termini de presentació de sol·licituds, i mantenir-se fins al moment de la firma del contracte de treball.
  
6. Mèrits preferents
  
Experiència en investigació amb el mètode de la valoració contingent
  
Aplicacions de la valoració contingent en casos de productes privats i públics
  
Coneixements en mesurament de la contaminació i el seu impacte econòmic per mitjà de l'ús de taules input-output
  
Coneixements d'informàtica a nivell avançat de Làtex i Mathematica
  
Coneixements d'anglès
  
Coneixements de valencià
  
7. Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
El nombre d'aspirants que passen a la fase d'entrevista es determinarà per criteri del tribunal que haja de jutjar les sol·licituds presentades, d'acord amb l'objecte del contracte.
  
Les dues fases tindran caràcter eliminatori. El tribunal podrà declarar desert el procediment de selecció en què en cas que valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte.
  
8. Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal han d'abstenir-se d'intervenir quan coincidisca en aquests alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles esmentats.
  
El tribunal resoldrà tots els dubtes que puguen sorgir de l'aplicació d'aquestes normes, així com en allò que es puga produir dels casos no previstos.
  
El procediment d'actuació del tribunal s'ajustarà en tot moment al que disposen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades poden dirigir-se a la directora del projecte d'investigació, Rosario Vidal Nadal, de la Unitat Predepartamental de Tecnologia, telèfon 109 95 18 09.
  
9. Presentació d'instàncies
  
Les sol·licituds, formalitzades d'acord amb el model que s'adjunta en l'annex I, juntament amb l'expedient acadèmic i currículum, s'han de presentar al Registre General de la Universitat Jaume I, o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals a partir de l'endemà de la seua publicació en el Diari Oficial de la Generalitat Valenciana.
  
És necessari presentar una fotocòpia del document nacional d'identitat.
  
No serà necessària la compulsa dels documents que es presenten fotocopiats, serà suficient la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.
  
10. Norma final
  
Aquesta convocatòria, les seues bases, i tots els actes administratius que se'n puguen derivar i de les actuacions del tribunal, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb la norma esmentada.
  
Castelló de la Plana, 1 de març de 2000.- El rector: Fernando Romero Subirón.
  
Annex I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
Sol·licite ser admès en el procés selectiu per a cobrir una plaça d..., convocat per Resolució de data ... d ... de 2000.
  
Declare que són certes les dades que s'hi consignen i que complisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, \_\_\_d \_\_\_\_\_\_\_\_\_\_\_\_\_\_\_ de 2000
  
Rectorat de la Universitat Jaume I
  
Annex II
  
Barem
  
. Expedient acadèmic i formació de postgrau concordant amb el projecte d'investigació: fins a 4 punts.
  
. Experiència tècnica en el mètode de la valoració contingent aplicat a béns públics: fins a 6 punts.
  
. Investigació sobre impacte mediambiental mitjançant l'ús de taules input-output: fins a 6 punts.
  
. Cursos d'especialització sobre aprenentatge i economia experimental: fins a 2 punts
  
. Coneixements d'informàtica a nivell avançat (Làtex, Mathematica): fins a 2 punts
  
. Coneixement d'anglès: fins a 2 punts.
  
. Coneixement de valencià: fins a 2 punts.
  
. Entrevista: fins a 4 punts.
  
Annex III
  
Tribunal titular
  
President: el vicerector d'Investigació i Planificació, o persona que delegue.
  
Tres vocals en representació de la Universitat Jaume I.
  
Un representant del Comitè d'Empresa, a proposta d'aqueix òrgan.